****

**ประกาศองค์การบริหารส่วนตำบลโนนเมือง**

**เรื่อง มาตรการส่งเสริมความโปร่งใสในการจัดซื้อจัดจ้าง**

.........................................

 เพื่อให้การบริหารราชการขององค์การบริหารส่วนตำบลโนนเมืองไปเป็นตามหลักธรรมาภิบาล มีความโปร่งใส เพื่อรักษาผลประโยชน์ของชาติ ซึ่งองค์การบริหารส่วนตำบลโนนเมืองดำเนินการจัดทำมาตรการส่งเสริมความโปร่งใสในการจัดซื้อจัดจ้างที่เป็นแนวทางขององค์การบริหารส่วนตำบลโนนเมือง จึงได้กำหนดมาตรการส่งเสริมความโปร่งใสในการจัดซื้อจัดจ้าง ดังนี้

 1. ให้เจ้าหน้าที่องค์การบริหารส่วนตำบลโนนเมือง ซึ่งปฏิบัติหน้าที่เกี่ยวกับการจัดซื้อจัดจ้าง ดำเนินการบันทึกขั้นตอนการจัดซื้อจัดจ้างและการบริหารพัสดุภาครัฐ ให้เป็นไปตามระเบียบกระทรวงการคลังว่าด้วยการจัดซื้อจัดจ้างและบริหารพัสดุภาครัฐ พ.ศ.2560 โดยดำเนินการในระบบเครือข่ายสารสนเทศของกรมบัญชีกลางผ่านระบบจัดซื้อจัดจ้างภาครัฐ (Thai Government procurement e-GP) ตามวิธีการที่กรมบัญชีกลางกำหนด ดังนี้

 (1) จัดทำแผนการจัดซื้อจัดจ้าง

 (2) การจัดทำร่างขอบเขตของงานหรือรายละเอียดคุณลักษณะของพัสดุหรือรูปแบบรายการก่อสร้าง

 (3) จัดทำรายงานขอซื้อหรือขอจ้าง

 (4) จัดทำรายงานผลพพิจารณา

 (5) ประกาศผลผู้ชนะการซื้อหรือจ้าง

 (6) การทำสัญญา

 (7) การบริหารสัญญา

 2. ห้ามมิให้เจ้าหน้าที่ขององค์การบริหารส่วนตำบลโนนเมือง ซึ่งปฏิบัติหน้าที่เกี่ยวกับการจัดซื้อจัดจ้างแสวงหาผลประโยชน์หรือยอมให้ผู้อื่นอาศัยอำนาจหน้าที่ของตนแสวงหาผลประโยชน์จากการจัดซื้อจัดจ้าง

 3. ให้เจ้าหน้าที่องค์การบริหารส่วนตำบลโนนเมือง ซึ่งปฏิบัติหน้าที่เกี่ยวกับการจัดซื้อจัดจ้าง ปฏิบัติต่อผู้เสนอราคาทุกรายอย่างเท่าเทียมกันเพื่อสนับสนุนการแข่งขันราคาอย่างเป็นธรรม

 4. เมื่อมีการร้องเรียนเรื่องความโปร่งใสหรือทุจริตต่อหน้าที่เกี่ยวกับการจัดซื้อจัดจ้าง จะต้องมีการตรวจสอบข้อเท็จจริงให้แล้วเสร็จและแจ้งผลการดำเนินงานให้ผู้ร้องเรียนทราบ

 จึงประกาศให้ทราบโดยทั่วไป

 ประกาศ ณ วันที่

 (นายทรัพย์ทวี ศรีมุงคุณ)

 นายกองค์การบริหารส่วนตำบลโนนเมือง